NETFLIX PREDSTAVLJA
Ne mogu doći, Todde. Čuvam dijete.
Napokon je zaspala. Trajalo je vječno.
Nikad nisam vidjela dijete koje se boji svojih igračaka.
Kelly Ferguson.
Nije noćna mora, Čudovišna, nego tvoj život.
Znamo da ste preskočili godinu matematike i veoma smo impresionirani,
-ali ne možete spavati na satu. -Dobro sam, stvarno.
Izračunajte obujam objekta ispravnom formulom.
Hvala.
Kelly?
Čekamo.
IZRAČUNAJ OBUJAM
Dvadeset šest pi na kvadrat.
-Nisam rekao da pogađate. -I nisam.
To je odgovor, 26 pi na kvadrat.
Zapravo je 25,97789,
ali zaokružila sam.
O, Bože, tako si pametna…
To nikad nisi čula.
Gle tko je to!
Čudovišna!
Budi iskren.
Hoće li me stalno zvati Čudovišna?
Pa rekla si ljudima da te čudovište napalo.
Da, kad sam imala pet godina.
Ti si jeo pastele i nitko te ne zafrkava.
Zato što su pastele ukusne.
A čudovišta nisu stvarna.
I moj najbolji prijatelj misli da sam luda.
Da, luda si. Zato si mi najbolja prijateljica.
Vrati mi periku!
Znaš pravila, Jespere. Kostimi nisu dopušteni.
Da? Noć vještica je, to je kršenje Ustava.
Daj mi… Poslušajte me!
Večeras je kod mene tulum za Noć vještica!
Kostimi ne da su dopušteni, nego obavezni! Dobro?
Moramo ići na taj tulum.
Ne znam. Jesper je maturant, a mi smo u prvom razredu.
Kelly, Noć vještica je. Možemo biti što god želimo.
Bilo što na svijetu. Što ti želiš biti?
Definitivno idemo na tulum.
Apsolutno da.
Samo ću…
Hej, dušo. Što radiš?
Izrađujem kostim za Noć vještica.
Za što?
Za tulum kod prijatelja.
A ti planiraš ići?
Da.
Ja…
Rekla sam da ćeš čuvati dijete
-gđi Zellman. -Tvojoj šefici?
Ledenoj Kraljici?
Da, ali nemoj je tako zvati.
Ne, hvala.
Imamo zabavu u tvrtki za Noć vještica
i čula sam da gđa Zellman ne može naći dadilju,
pa sam mislila da bi ti mogla…
Predložila si mene za dadilju?
Da.
-Mama! -Pa…
Tata! Mama me prodala svojoj šefici!
Slušaj mamu, Kelly.
-Hvala što me podržavaš! -Ništa, dušo!
Jedva održavam bateriju na mobitelu. Kako ću paziti na dijete?
Kelly, molim te.
Ako joj sada otkažem, bit će bijesna.
Govorimo o Ledenoj Kraljici.
-Ali… -To je samo čuvanje djeteta i mislim
da će to biti dobro za tebe.
Zaradit ćeš 15 dolara po satu. Možeš ti to, dušo!
Dobro.
Hvala! Bit ćeš sjajna.
Ledena Kraljica?
Mislim na vaš kostim…
Dobar dan, gđo Zellman.
Kelly. Ovuda.
Ovo je popis svega što je zabranjeno.
Kelly!
„Nema sladoleda, glutena, kofeina, mliječnih proizvoda, kikirikija.
Ekrani su dopušteni samo 30 minuta.“
Imaš štopericu na mobitelu?
-Mislim… -Budući da je Noć vještica,
Jacob smije pojesti tri slatkiša.
-Imam nešto… -Ne.
Grožđice, čips od jabuke ili rižini kolačići.
I da, nema trčanja, nema vikanja
ni rasprave o trenutačnim događanjima u svijetu.
-U redu. -Brojevi za hitne slučajeve.
Centar za kontrolu otrovanja, liječnik, zubar.
I rutina prije spavanja.
Nauči je.
Uspavljivanje traje tri sata?
Ako uopće zaspi.
Jacobe?
Jacobe…
Ovo je tvoja dadilja, Kelly.
Bok, Jacobe.
Nemoj ići, mamice.
-Noć vještica je strašna. -Bit će sve u redu, dušo. Obećavam.
Tvoja te mamica mnogo voli.
Ovuda, Kelly.
Kelly!
Doći ću u ponoć. Prati popis. Zaključaj vrata i ne otvaraj djeci.
NEMAMO SLATKIŠA
Nikome.
I pazi na Jacoba.
Točno u ponoć.
Dobro, bok!
Jacobe?
Što to radiš?
Ispljuni to!
Ne želim u krevet. Ne smijem zaspati!
-Zašto ne? -Imam noćne more.
Ponekad noću,
to izađe iz akvarija.
Mislim da me želi uhvatiti, ali mama kaže da je to noćna mora.
Ja znam mnogo o noćnim morama.
-Da? -Da.
I razumijem te.
Ponekad izgledaju stvarno.
Zaista stvarno.
Ali tvoj te um zavarava.
Ne mogu ti nauditi.
Moje mogu. Mogu stvoriti čudovišta.
Čudovišta ne postoje.
Ali postoji…
Patka Kvakva!
I njezin prijatelj Medo.
Što se dogodilo Medi?
Sanjao sam da gori.
I kad sam se probudio, gorio je.
Želim te zagrliti.
-Ne sviđa mi se to. -Znaš,
kad sam bila mala, i ja sam mislila da su moji ružni snovi stvarni.
Što si učinila?
Odrasla sam.
Sad se bojim klimatskih promjena, nejednakosti, razgovora s dečkima
i svega što vidim na Twitteru. Svijet je strašan.
Ovo ne pomaže?
U redu.
A da provirim ispod tvog kreveta?
Što je?
Prljave čarape!
Nije smiješno.
Klasična fora.
Ni ovdje nema ničega.
U redu, ali nemoj gasiti svjetla!
Bojim se mraka.
Znaš što ja tada činim?
Izrađujem…
ovo.
Ovo su moja noćna svjetla.
Ovo je najbolje. Gle.
Možeš uzeti ovo.
Hvala.
U redu, dokrajči me. Kako je na tulumu?
Genijalno.
Kakav ti je to kostim?
Ja sam najvažnija zdrava grickalica.
Brokula.
Čovječe, gle tko je ovdje.
Dođi odmah, Kelly.
Deanna se baca na plijen.
Jesi li ti brokula?
Da.
Obožavam brokulu.
Želiš li plesati?
-Sredi ih, Tommy. -Da, rado.
Oprez, neprijatelj!
Učini što…
Sad se prepusti…
Kako smo, Rhode Island?
Pogledaj što si učinio ovdje.
Odlično odrađeno.
Tvoj Dar Snova ostvaruje noćne more.
Bravo, Jacobe. Bravo.
Kell…
Ne, nema toga.
Molim?
Razgovjetnije, dušo. Iskoristi riječi.
Šalim se.
Samo krak? Nije ni s čim povezan.
To je neobična noćna mora,
čak i za mene.
Zajedno ćemo tvoje noćne more donijeti na svijet.
Jacobe?
Što to radiš?
Jacobe!
Makni se od njega!
Hej! Prestani!
Ne!
Policija?
Neki su stvorovi oteli dijete koje čuvam. Mislim da su čudovišta.
Da, znam da je Noć vještica,
ali ovo nije šala.
Ovo su prava stvorenja noći, oni su…
Halo?
Tko si ti?
Liz Lerue. Dadilja. Dobili smo obavijest o noćnoj mori.
-Tko si ti? -Ja sam dadilja.
Ja ću odlučiti o tome. Gdje ti je zaduženje?
Što…
Dijete. Gdje je dijete?
Ljudsko biće za koje si odgovorna?
Ne znam! Neki su stvorovi izašli ispod kreveta.
Odveli su ga!
Pokušala sam zvati policiju, ali misle da se šalim.
-Ne možeš unutra! -Kako su izgledali?
Bili su mali i debeli, s čudnim zubima i kosom.
-Koliko ih je bilo? -Troje.
-Jao. -Visina? Masa? Kako su govorili?
Što su nosili? Jesu li imali oči?
Imali su oko 60 do 80 cm. Kandže.
Imali su čudna usta i dva nakrivljena oka.
Ovuda!
Izgledali su ovako!
Krastaši.
Što je Krastaš? I čija je to beba?
Je li tvoja? Ne osuđujem te.
Ovo je Carmella. Reci bok, nemoj se sramiti.
Čuvam je jer je to zapravo posao dadilje.
Pazimo na svoju djecu.
Stani ondje i budi tiho.
„Započelo je vrijeme noćnih mora“?
Kuda su otišli?
-Dvanaest stupnjeva sjeveroistočno. -Poput kalkulatora si.
-Kad roditelji stižu? -U ponoć.
Mama mu je veoma zahtjevna. Sigurno neće zakasniti.
Ostani ovdje, žvači kosu, isprobavaj filtere sa psećim ušima,
ne zanima me. Ali ako njegova mama nazove,
pravi se da je sve u redu. Jasno?
Super.
Samo malo! Idem s tobom.
Ne, samo ćeš mi smetati.
Ili će te opsjesti, hipnotizirati, prokleti, skuhati
-ili pretvoriti u troglavog psa. -Stvarno?
Čekaj, jesi li vidjela ovo?
Ovi tragovi paleži.
Dolaze s Jacobova prozora, nastavljaju se ovdje i onda samo nestaju.
A ovi tragovi…
-Ne odgovaraju kandžama krastača… -Krastaša.
Krastaša.
Imaju drukčiji uzorak i promjer, što znači da je nešto drugo bilo ovdje.
Dobro, forenzičarko.
Sama si kriva.
Penji se. Nemamo vremena.
Drži se, Carmella.
Krastaši su u pitanju.
-Imamo li novih informacija? -Obraćaš se meni?
-Prikaži mi kartu njihovih glavnih tunela. -„Tunela“?
Hoćeš li prestati?
Ne! Ne ti, neka cura.
Pokazuje li što uređaj za praćenje?
GPR aktivnost kod Sharkie Parka?
Primljeno.
GPR?
Georadar. Krastaši imaju mrežu tunela ispod grada.
Ponekad naš radar uhvati njihova kretanja.
-Nećemo ići dolje u tunele. -Ne.
Pecamo Krastaše.
Bazeni s lopticama. Odvratno.
Odvratno na treću.
Matematičke šale? Duhovito.
Traži skriveni tunel.
Trebao bi biti ovdje.
Kako sve ovo znaš?
Provjeri torbu.
„Vodič za lov na čudovišta“?
To je zbirka znanja o lovu na čudovišta skupljana preko 1000 godina.
Zapamti upute iz vodiča i ostani živa.
Znači, nisam luda.
Našla sam ga.
Možeš li vjerovati?
Krastaši su iskopali tunel točno na kraju tobogana. Kada se dijete spusti…
Upadne ravno u zamku.
Ovo je ludost.
Što da učinim?
-Skini joj jaknu. -Dobro.
Za što će ti puder?
Pročitaj vodič.
U redu, dođi.
„Oprez. Krastaši obožavaju miris novorođenčadi.
Moraju ga okusiti.“
Kad jedan izleti po griz, imamo ga.
Upotrebljavaš bebu kao mamac? Ne!
Jedino će tako izaći na površinu.
Što je to?
To su zvučne vibracije.
-Ne mogu ja ovo! -Kelly, ne!
O, Bože!
U ime Reda dadilja zahtijevam da vratite to dijete!
Ma daj!
Ne brini se, Carmella. Zaštitit ću te.
Hej, gle što imam.
Ako nam daš dječaka, dobit ćeš Svjetlucavog.
Što kažeš?
Daj, nemoj ovo otežavati.
Znam da volite razmjene.
-Jacob ili Svjetlucavi? -Hej, bok.
Dogovoreno?
U redu, k vragu.
Ugasi to!
Zove Jacobova mama!
Gđo Zellman?
Hej, kako je čudovište?
Što?
A, mislite na… Sjajno, sve je u redu.
Veoma nam je zabavno.
-Kakva je to buka? -Film.
Zvuči kao horor. Provjeri popis, Kelly. Nema horora.
Ne! To je komedija.
O jednorozima je i dugama…
Što je to?
Jednorog je pao s duge.
Ali spasio ga je oblak.
Sve je u redu.
Daj mi Jacoba. Odmah!
Ne mogu, spava.
Zar ne gledate film?
O, ne, nećeš!
Da, ali odjednom je zaspao.
A da?
-To se prvi put dogodilo. -Večeras je takva noć.
Upravo počinje deseta zabava pod maskama naše tvrtke!
-Drago mi je da je Jacob rano zaspao. -Da, i meni.
Zapamti. Ponoć.
-U redu, bok. -Točno u ponoć.
Bit ću u kazni do kraja života.
Krastaši su otišli s Jacobom.
Kako ćemo ga sad naći?
Zato ovaj mali ljigavac ide s nama.
Devet je sati, Carmella. Vratit ćemo te kući.
Krastaši uvijek pristaju na razmjenu. Gore je nego što sam mislila.
Oho, vidi ga!
Napokon je stigao počasni gost!
Sigurno si ugodno putovao.
A da, zaboravio sam.
Želim kući!
Ne ideš ti nikamo.
Impresivno, zar ne?
Vjerojatno želiš znati kako sve ovo funkcionira.
Polako, ali sigurno prikupio sam 51 plemeniti plin.
I pomiješao ih pazeći na specifičnosti.
A zašto, pitaš?
Kako bih napunio ove spremnike s dovoljno snage
da oživim svoju vojsku noćnih mora!
Strah i trepet kakav dosad nije viđen!
Trebao mi je samo još jedan maleni sastojak.
Bijedan, ali veoma maštovit balavac.
A to si u ovom slučaju ti. Shvaćaš?
Ti ćeš, dragi dječače,
prizvati vojsku beskrajnih noćnih mora.
Ti i ja uništit ćemo svijet.
Vrijeme je za spavanje.
Vratili smo bebu roditeljima točno na vrijeme.
-Nadam se da nije bila uplašena. -Uplašena?
Carmella obožava lov na čudovišta.
Koliko su ti njezini roditelji platili?
Dvjesto. U gotovini.
Toliko se plaća iskorištavanje bebe kao mamac?
Bio je to dobar plan.
Upalio bi u 99 posto slučajeva.
I Noć vještica je.
Koliko ti zarađuješ, 15 dolara na sat?
O, da.
Dobro došao u Tvornicu noćnih mora.
Tvoj novi dom.
Sigurno ti je veoma udobno.
Jesi li ikad bio hipnotiziran? Sjajno je.
Ne!
Prestani se migoljiti, mali crve!
Zbog moje ćeš zle uspavanke utonuti u dubok san.
Učini što ti se kaže
Kakav dar moje oči vide
Za najmračnije noćne more
Prepustit ćeš se snu
Dijete, učinit ćeš što ti se kaže
Zašto pjevaš?
Čudno.
Što?
To obično upali.
Tvoj Dar Snova blokira moju uspavanku.
Bravo, Jacobe. Bravo.
No nemoj se bojati.
Imam još asova u rukavu.
Zaspat ćeš, dječače.
Pa,
kad mama želi da zaspim…
-Da? -Donese mi…
-Hyper Cola Energy napitak. -Dobro.
I čokoladna zrna kave.
Onda odmah zaspim.
Misliš da sam se jučer rodio?
Nisam glup, mali.
ODSJEK ZA KEMIJU SVEUČILIŠTE BROWN
Radiš na Sveučilištu Brown?
-Tako nešto. -Što je u torbi?
Moj profesor.
Bacamo Krastaša u smeće?
Da, upravo tako.
MEĐUNARODNI RED DADILJA
Dobro došla u ogranak Reda dadilja Rhode Island.
Dio smo iznimno tajne organizacije s ograncima diljem svijeta.
Grčka božica Artemida…
IVANA ORLEANSKA
…Kleopatra, Merlin, Rosa Parks. Svi su oni bili dadilje.
Arhimed, Frida Kahlo…
KRALJICA AMINA
…Florence Nightingale, Maria Tallchief, Noor Inayat Khan.
Da, postojimo već tisućama godina.
Ako ikome otkriješ lokaciju, postat ćeš hrana za našeg goblina.
Slušajte, vježbenici. Naša je misija Jacob Zellman.
Ima pet godina i možda ima Dar Snova.
Imamo tri sata i pet minuta dok mu se mama ne vrati
i primijeti da nema njezina anđelka.
SUSTAV ZA PRAĆENJE ČUDOVIŠTA
-Kamere ništa ne pokazuju. -Berna, započni lasersko skeniranje.
Evo.
Provjerimo tobolac ovog Krastaša.
Koji vrag? Je li ovo polovica patke?
To je lampa u obliku guske.
-Koliki su im tobolci? -Tko je ova cura?
Ovo je Kelly.
A zašto je ovdje?
Bila je s djetetom kad je otet.
-Moramo je ispitati. -Ali…
Samo pretraži tu stvar.
Nepristojna si. To nije „stvar“.
To je Monstria Chorodata Amphibia Carnivora podvrste Krastaši.
-Ukloni je. -Cassie, ti ne donosiš takve odluke.
Ti si samo vježbenica.
Vidiš li ovo?
I ovo?
Potpredsjednica ogranka. Dobro?
Trebat će mi sati da izvadim sve odavde.
Onda se baci na posao.
-Žao mi je. -Slijedi me.
Hej, taj Jacob stvarno ima Dar Snova?
Ja…
Rekla sam joj što je Jacob rekao meni. Ne znam što je Dar Snova.
To je legendarna vještina.
Dijete koje može u stvarnost prizvati snove…
ili noćne more.
Red je osnovan da bi zaštitio takvu djecu.
Možemo popiti kavu pa ću ti ispričati više?
Uspori malo, Casanova.
-Možeš li napraviti napitak za sjećanje? -Da.
Napitci su moja strast.
-Što je to? -Minotaurov prah za sjećanje.
Tri mjerice ekstrakta insekta i jedna izmeta gnoma.
Ali još ga nisam isprobao, pa joj valjda neće spržiti mozak.
Spržiti mozak?
Sad nam detaljno ispričaj što se dogodilo kad je Jacob otet.
Učini što…
Sad se prepusti…
Možda sam stavio previše ekstrakta?
Ne…
Čula sam tu pjesmu kad sam bila mala…
O, Kelly Ferguson.
Tražio sam djevojčicu koja može oživjeti svoje snove
i evo te.
I samo si moja.
Učini što ti se kaže
Sad se prepusti tmini
Vjeđe su ti teške
U raljama sna
Slušaj…
Učinit ćeš što ti se kaže
Zašto je stala na Velikom Ginjolu?
On je Kradljivac snova,
Donositelj noćnih mora.
Legenda kaže da prikuplja ružne snove od djece za svoju vojsku noćnih mora.
-To je on. -Kako to misliš?
On me htio oteti kad sam bila dijete!
Ne. Nemoguće.
Liz, tragovi koje sam našla odgovaraju ovom repu.
On je oteo Jacoba.
Ovo nije moguće. Ne opet.
Jesi li dobro?
-Pa kad je… -Nije na tebi da to ispričaš, Curtise.
„Veliki Ginjol putuje u Carstvu noćnih mora.
Strašila je nemoguće locirati kad su unutra.“
Strašila?
-Sedam ih je. -Oni su kao mafija svijeta čudovišta.
Cijeli mi život govore da to nije stvarno, da se nije dogodilo. Ali sad…
Zato ne dovodimo obične ljude.
Svi smo preživjeli napad čudovišta. Ovo je učinio Izlučitelj druge klase.
Da, i ja to imam.
Vatreni Grunk.
-Poljski trol nabio me na kolac. -Ovo je od zeca-vampira.
-Krampus. -Ptica-grom.
-Baba Jaga. -Bunnicula.
-Papir. -Hidra.
-Ovo je od Oblačne zmije… -Nitko to ne želi vidjeti.
Zato smo ovdje.
Da se to više ne dogodi nijednom djetetu.
Kako uništiti Velikog Ginjola?
Nikako.
Postoji način.
Kombinacija Anđeoske vatre i Čudovišnog udarca.
Ali sastojci su veoma zapaljivi.
Tu su kobalt iz Atenina groba, otrov Chupacabre…
-Nemamo to. -Ne brini se.
-Imam svoje izvore. -A Čudovišni udarac?
Jedino tako Anđeoska vatra može dospjeti u srce Strašila.
Teško ga je izvesti, čak i ako mu se približiš.
Nikad nije izveden.
Svaki problem ima rješenje.
U redu. Testirajmo tu tvrdnju.
Curtise, skupi osnovne stvari.
To! Moraš ovo vidjeti. Idemo!
Dođi.
Pogledaj ovo.
Vijača?
Ne, ovo nije vijača.
To je mreža napravljena od Cvilidretinih niti.
Povučeš ručku i…
A ovo je Hipnosova maglica.
Jednom prsneš i onesvijestiš manje čudovište.
-Prestani je pokušavati impresionirati! -Ne pokušavam!
Ovo je Medo Bum.
Povučeš uho i baciš ga.
Hajde, probaj.
Ništa se ne događa.
-Baci ga, Kelly! -Dobro!
Bum!
Dimna zavjesa.
Nemoj trošiti oružje, Curtise.
Idemo.
-Natrag na posao. -Čekaj, Kelly.
Još nešto.
Ogranak iz Kaira našao je ovo u grobnici u Egiptu.
Ne znamo još što sve može,
ali znamo da može razbiti kletvu ili čaroliju.
Uzmi, možda ti posluži.
-Kelly? -Hvala.
Ako već želiš ići sa mnom, ti hrani Krastaša.
-Čekaj, ne znam… -Otvori to.
Pobjeći će.
Ne, neće.
SVEUČILIŠTE BROWN
-Stavila si uređaj za praćenje u smeće? -Da.
A on sad ide do Velikog Ginjola.
Konačno ćemo pronaći Strašilo.
Htjela si da skoči na mene.
Znala si da će pobjeći?
Pokušavamo spasiti Jacoba, Kelly.
Idemo u lov na čudovišta.
Popio si toplo mlijeko.
I to dvanaest čaša.
A sad spavaj.
U redu, još jedna.
Rekao sam da nema glasnih zvukova!
Što to…
Dobro.
Halo?
Ulica gnomova? Što radiš ondje?
Što? Dadilje? Na tragu su ti?
Mrzim dadilje.
Opet mumljaš. Nitko više ne govori ispravno.
Nemoj ih dovoditi ovamo, smrade.
Blizu tebe nalazi se moj dragi prijatelj.
Odvedi ih onamo i obavijesti ga…
da su dadilje ponovno na jelovniku.
Uređaj pokazuje da je Krastaš blizu. Skreni desno.
To je sljedeći prilaz desno.
Idemo, to!
O, ne. Ne!
Što je?
Ovo je tulum Jespera Huanga.
Hrpa znojnih tinejdžera? Čudovištima je to kao švedski stol.
Idemo. Krastaš je unutra.
-Čekaj. -Što je?
Simpatija mi je ondje, a ja sam blatnjava,
smrdim na smeće i u istom sam puloveru kao i u školi.
To je samo dečko.
Victor Colleti nije „samo dečko“.
I Deanna je ovdje. Super! Naravno da izgleda sjajno.
OPROSTI! OTIŠAO SAM SA ZGODNOM CUROM!
Super.
Liz, ne mogu ući. Užasno sam nervozna.
Što ti je?
Više te strah zle cure i nekog tipa od čudovišta?
Dobro. Da, u pravu si.
Cura koju si pokazala uopće ne izgleda sjajno.
Maskirala se u mačku.
Od začetka vremena,
svaka obična cura koja misli da je zgodna nosi kostim mačke.
A dečko je sladak. Razumijem.
Ali to sada nije važno.
Mi radimo nešto važno.
A ti si očito pametna, ponašaj se tako.
Idemo.
Ne vjerujem!
-Stigla je Čudovišna! -Hej!
Stigla je Čudovišna! Tek sad tulum počinje!
To ti je stvarno nadimak?
Da, užas.
Prilično je kul.
Oprostite.
Ajme!
-Oprosti. -Victore!
Je li ti to kostim?
Da, maskirala sam se u sebe. Vrlo meta. Probala sam nešto drukčije.
Ovuda, Fergusonice.
-Moram… -Odmah!
Hvala na piću.
To je bio on.
Obratio mi se!
Nemoj biti ta cura. Usredotoči se, Krastaš je ovdje.
Budi smirena, Kelly.
Smirena sam.
Veoma smirena.
-Liz, nisam smirena. -Uzmi mrežu.
Spremna?
Jedan, dva…
-Idemo li na tri ili poslije? -Tri!
Što je to bilo?
Zamka, Čudovište iz sjene. Živi u mraku, pa svjetlo mora ostati upaljeno.
Ne brinite se.
Jesper Huang uvijek je spreman.
To!
Uhvatit ću Krastaša, a ti sredi ovo.
Što? Ja?
Provjeri vodič. Jake strane, slabosti,
kako ga pobijediti, sve je unutra.
Potraži Čudovište iz sjene!
Evo ga. Ne voli jaku svjetlost.
Hej, je li sve u redu?
Victore.
Hej.
Da, sve je u redu.
Ne!
Nemoj silaziti. Ima li punča?
Idemo po punč. Žedna sam, a ti?
Hajde, idemo.
Ponijela si zadaću na tulum?
Ponavljam biologiju.
Radim dodatne zadatke. To te ne čini štreberom…
Nisi štreber ako radiš dodatne…
Što?
Da.
Našla sam te!
I ti si došla. Kako jadno.
-Znaš da si se trebala maskirati? -I je, u sebe. Vrlo meta.
Aha, da.
U sebe.
Voliš li plesati?
Obožavat ćeš ples sa mnom.
-Kelly, kamo ideš? -Napokon, nikako da ode.
Victore, prestrašio si me.
Oprosti, nisam…
Oprosti. Dobro.
Htio sam te pitati
-kad smo bili za stolom… -Da?
Zašto ne nosiš kostim?
-Što radiš? -Žao mi je.
Dat ću ti ovo.
I nađemo se za minutu.
Samo malo. Molim te…
Dobro.
Ostani ondje.
Dobro.
Zašto? Koliko dugo?
-Hajde! -Hej, želiš li da izađem?
Ne još!
Ljudi, fotkajte ovo!
Nemojte ovo pokušavati kod kuće, djeco!
E, to je zabava.
-Hvala na cirkuskoj izvedbi. -Samo je probaj opet zafrkavati.
Hajde, izazivam te.
PRAH ZA SMIRENJE
ČAJ ZA SPAVANJE
Hej, još sam budan.
Ovo postaje smiješno.
Treba mi nešto jače kako bi ovaj dječak zaspao.
Što? Ne. I održi ga na životu,
debilu.
Što ti gledaš?
Čekaj. To je to.
Naravno! Sjajna ideja.
Ti, pazi na dječaka.
Bok.
-Skoro si uhvatila Krastaša? -Ljigavac mi je zaslinio ruke.
-Što je to? -Ne znam.
Bilo mu je u tobolcu.
Zanima me odakle je.
Zove me mama.
Bok, mama.
Oprosti, ne možeš me vidjeti. Ja sam u…
Kamera je čudna.
Gdje si?
Kod gđe Zellman.
Zašto su onda fotografije tebe
kako skačeš s balkona na Instagramu?
-Ona zna! -Na zabavi si, zar ne?
Kelly Mary Anne Ferguson…
-Kelly, reci da nisi ostavila… -To je FaceTime.
Reci mi da nisi ostavila dijete gđe Zellman zbog tuluma.
Naravno da nisam!
Glas joj je piskutav. Laže.
Provjeri njezinu lokaciju.
Berna, trebat će nam pomoć.
-Daj mi e-adresu njezine mame. -E-adresa.
alexaferguson39@gmail.com.
Zelena je. Na drugoj stranici. Petere, zelena!
Čut će te gđa Zellman.
Hej.
To je ta.
-Sad pogledaj. -U redu.
PRATI MOJU DJECU
TRAŽENJE KELLY
PRONAĐENA
Kod Zellmana si.
Da, mama. Rekla sam ti.
U redu. Moram ići. Bok.
Izvadio je uređaj za praćenje?
To je to. Krastaš je nestao.
Gotovo je.
Sigurno postoji neki drugi način.
Berna, ima li noćnih mora?
-Nema. -U redu. To znači…
To znači da je Jacob još budan i…
Ne može ga uspavati.
Kako Strašilo uspava dijete poput Jacoba?
-Curtise? -Tražim što nam je blizu.
Imamo Pijesak Sandmana,
Uspavljujuće latice lotusa ili…
-Amulet Mačje oko. -Amulet Mačje oko?
Gdje to možemo naći?
Liz, ovo ti se neće svidjeti.
Kod Peggy Drood je.
Kraljice mačaka.
Nagazimo.
Curtise, što je s Anđeoskom vatrom?
Skupljam sastojke, šefice.
Okamenjene ljuske kaluge?
To bi moglo biti teško u ovo doba godine.
Možda bih mogla naći samljeveni zub mastodonta.
Možda, ali ja ga neću mljeti.
Otrov Chupacabre?
U listopadu?
Lud si!
AUSTRALIJA
AZIJA
Hej, da.
Nadao sam se da možda imate Ikarovo krilo.
Ikarovo krilo?
Šališ se?
Reci mi da ga imate.
Vidjet ću što mogu učiniti.
Hvala.
To!
Idemo na posao.
Što moram znati o toj Kraljici mačaka?
Glumila je u nijemim filmovima, a sad je vještica pete klase.
Prošle se godine udružila s Velikim Ginjolom i zamalo uništila
cijeli ogranak dadilja u Nepalu.
I jednom je nahranila svoje mačke grupom izviđačica.
Imamo problem. Ja sam alergična na mačke.
Što?
U redu je. Samo ćemo ovako vratiti Kevina.
Misliš na Jacoba. Tko je Kevin?
-Nije bitno. -Liz.
Reci mi.
To mi je brat.
Veliki Ginjol oteo ti je brata?
Ja sam imala šest, a Kevin pet godina.
Bila je ponoć.
Čulo se grebanje po prozoru.
Mislila sam da je grana ili vjetar.
Iskočila sam iz kreveta i rastvorila zastore.
I tad sam ga vidjela.
Otpjevao nam je pjesmu i začarao me.
Kad sam se probudila, Kevina nije bilo.
Nikad ga više nisam vidjela.
Tražim ga cijeli život.
-Zato sam i postala dadilja. -Liz…
-Žao mi je. -Neka ti ne bude.
-Nisi ti kriva. -Nitko u to ne vjeruje.
Čak ni ja.
Nemaš pojma kako je to.
Kad se osjećaš bespomoćno? Kad nemaš kontrolu?
Kad ti nitko ne vjeruje, a ne možeš ništa poduzeti?
Došao je po mene kad sam bila dijete i nitko me nije ni saslušao.
Znaš kad se sve promijenilo?
Kad?
Večeras.
A ti si zaslužna.
Ti.
U redu. Idemo na posao.
Ući ćemo, ti ćeš zaokupiti Peggy,
ja ću je poprskati, uzet ćemo amulet i bježimo.
Mačji kašalj.
Obavimo to.
Čekaj.
Koliko mačaka ima?
Ma samo nekoliko.
Tu i tamo.
Kako vam mogu pomoći, dame?
Trebate sobu?
Ma pogledaj ti to.
Je li to Liz Lerue?
Kako me znaš?
Dušo, molim te.
Čudovišta znaju lovce na čudovišta.
Moraš biti upoznat s neprijateljem, zar ne?
Liz, jesi li dobro?
Ne možeš podnijeti pritisak, zar ne, Liz?
-Gdje su mačke? -Ne znam.
-Naposljetku… -Sjedni.
…nisi mogla spasiti brata od Strašila.
Jadni mali Kevin.
Bit ćeš dobro.
Poprskaj je. Nemoj gledati u amulet.
Drago mi je što ste došle.
Volim posjetitelje.
Tko nam je to ovdje?
Ajme meni.
Veliki Ginjol.
Što te dovodi u moj dio svijeta?
Tvoj amulet.
Ti si čudovište!
A nebo je plavo.
Reci mi, imaš li još briljantnih opservacija, sestro godine?
-Gdje je on? -Ostavi je na miru!
A tko je ovo?
Preplašena mala Kelly Ferguson.
Dugo se nismo vidjeli.
Sigurno si mislila da više nikad ni nećemo.
U raljama sna
Slušaj, učinit ćeš što ti se kaže
A sad…
Dođi, dijete.
Jesi li mislila da si me ubila?
Za to je potrebna Anđeoska vatra u srce, a sumnjam da si je ponijela.
-Što je bilo? -Mačka joj je popapala jezik.
-Molim te, Peggy… -Ako ti dam ovo…
Iskupila sam se za Katmandu
i katastrofu koju sam ondje prouzročila?
Naravno, da. I kao bonus,
dopustit ću ti da je zadržiš.
Odlično.
Ali ova je moja.
Ne!
A sad,
vrijeme je za večeru, moje ljepotice.
Gostite se!
Bježi!
Berna? Curtise? Cassie?
Kelly! Živa si?
Veliki Ginjol oteo je Liz.
Nisam je mogla spasiti.
Izgubila sam ih. Ja…
-Izgubila sam. -Kelly,
-vrati se u sjedište. Imam plan. -Što ako se gđa Zellman ranije vrati?
Ne brini se. Hakirala sam joj mobitel i pratim je.
Liz je ovo našla u Krastašu na tulumu.
Pogledaj.
Krastaši vole blještave predmete?
Možda je ovaj komad stakla s mjesta gdje drže Jacoba?
Provjerit ću ga u bazi.
Imam poklapanje.
Staklo je iz svjetionika Qeeqong.
Ali taj je svjetionik neuporabljiv.
Savršeno skrovište za Strašila.
Ne ideš valjda?
-Idem. -Ali, Kelly…
Što je to?
Ovo je završni udarac, moj mali neprijatelju.
Bilo je zabavno, ali laku noć.
Ne!
Čvrsto spavaj.
Da!
Da.
Moje ljepotice.
OGRANIČENO PODRUČJE ZABRANJEN ULAZ
Berna, čuješ li me?
Da, Kelly.
Stigla sam do svjetionika.
Ako se izgubim, pulover mi je vezan za ogradu.
Ne bi trebala biti ondje.
-Opasno je. -Nešto moram učiniti.
Liz!
-Hej, Liz! -Kevine?
Liz!
Nedostaješ mi.
Kev! Gdje si?
-Kev! -Liz!
Ovdje sam.
Trebala si se vidjeti.
Učini što ti se kaže
Ne.
Dušo, dopusti čudovištu da uđe
Ne.
-Preuzmi kontrolu… -Ne, prestani.
Sve će biti u redu
Dok činiš što ti se…
kaže
Želiš znati tajnu?
Poslao sam tvog brata daleko, na mračno mjesto puno pauka.
U redu, Anđeoska vatra. Počnimo pripremu.
Vrijeme je za kožu zmaja. Tako.
A sada jaja vjetruše. Dobro.
Možda će mi trebati ubrusi.
Mamice!
A nagrada za najbolji kostim ide…
Jacob.
Gđi Zellman!
Nešto nije u redu. Jacobe.
Uzbuna, vježbenici. Gđa Zellman se kreće.
Ne.
Jacobe.
Krastaši, sredite je.
Kelly? Jesi tu?
Kelly?
Ne javlja se.
Moramo odmah do svjetionika.
Ali još nemamo Anđeosku vatru.
Ili je imamo?
Anđeoska vatra! Pripremih je…
-Hej, nemoj da ti ispadne! -Tu je.
Što…
-Izgubila sam gđu Zellman. -Zašto nema struje?
To je razlog.
Barem se boji svjetla.
Ali sva vrata imaju elektroničke brave.
Zaključani smo?
Ne, čekajte. Čekajte.
Gledajte što imam.
Pogledajte.
Svjetlucavo!
Voliš svjetlucavo.
Jao.
Čekajte, imam nešto bolje.
I točno je…
ovdje!
Bum!
Ostanite i obuzdajte ga. Ja ću odnijeti Anđeosku vatru Kelly.
-Nitko ga nikad nije obuzdao. -Ti to možeš, Cass.
-Ovdje možeš izaći. -Dobro.
Zadržat će ga svjetlo ove ribe.
Idi!
Liz, živa si.
Do Jacoba ćemo ovim putem. Slijedi me.
-Zar nije ovdje? -Ovuda, Kelly.
Kamo idemo?
-Dođi, Kelly. -Kamo idemo?
O, ne. Hipnotizirao te.
Ne želim te ozlijediti, ali hoću.
Molim te, nemoj to učiniti.
Sjeti se svog brata Kevina!
Znam da ti nedostaje. Znam to.
Ali nisi sama.
Ti i ja možemo ga pobijediti. Samo…
Liz!
Jesi li dobro?
Što se dogodilo?
Kako da znam da si to ti?
-Jer ću te razbiti ako mi ne pomogneš. -Da, ti si.
Pokušala si me ubiti.
Moramo biti tihe ili će nas čuti.
-Umrijet ćemo. -Ne ako uspijem prespojiti žice.
Koliko imam vremena?
Nemam pojma gdje je.
U redu, plan B. Snaći ću se.
Moram ovo prespojiti na baterije…
I što onda? Kako ćemo uloviti sjenu?
Einsteinova dimenzionalna kutija! Zadržat će ga!
Ali kako ćemo ga ubaciti?
-Možemo užem ako se zajedno krećemo. -Dobro.
Molim te, neka svjetla prorade.
Molim te!
To! Uspjela si!
Budi hrabar.
-Dolazi po nas. -Idem po kutiju.
-Moraš ići sa mnom. -Dobro.
Požuri!
Ne mogu brže!
Evo ga! Pripremi se!
Možemo mi ovo!
Moraš zatvoriti poklopac,
ali ne daj mu da ti dotakne ruku!
Zašto? Što će se onda dogoditi, Cassie?
Samo me poslušaj!
To!
Eto što se dogodi kad mi upadneš u sjedište i napadaš prijatelje!
Uhvatili smo ga! Nitko to nikad nije učinio!
Mi smo legende!
Zapravo je sladak. Hoćemo li ga zadržati?
Ne želim ga zadržati.
Liz!
Gdje si, dušo?
-Moraš odnijeti poruku mojoj sestri. -Misli da si i dalje začarana.
Jesi li upoznala moju sestru Serenu, Kraljicu pauka?
Misli da je tako kul i zla
jer je kraljica Strašila,
a ja sam njezin mlađi brat.
Ja sam samo glupi sanjar, zar ne, seko?
Samo čekaj.
Mali će brat upravljati vojskom noćnih mora
koja će uništiti čovječanstvo.
Koliko već tu stojiš?
Nebitno. Jesi li zatočila svoju prijateljicu?
-Da, Veliki Ginjole. -Sjajno.
Bit ćeš sjajna dadilja čudovištima, Liz.
Nakon ove noći
imat ćemo čudovišne količine posla. Kužiš?
Postoji problem sa spremnikom.
Ako je Krastaš opet upao u njega, ostavljam ga ondje. Dođi.
To!
Bravo, Jacobe! Bravo!
Da vidimo.
O čemu govoriš? Sve je u redu.
-Pogriješila sam, Veliki Ginjole. -Jesi, glupo dijete.
Dođi ovamo, Kelly.
Odao te smrad tvog straha.
Mislila si da ćeš mi se prikrasti?
Prikrasti se Strašilu?
Ja sam to izumio!
U ime Reda dadilja zahtijevam da vratite Jacoba.
U ime Reda Strašila, govoriš gluposti.
Ti nisi junakinja.
Slaba si, mala,
jadna, nebitna djevojčica.
-Vrati ga! -Liz! Ne!
Dobar pokušaj.
Berna, 70 stupnjeva, 11,5 metara po sekundi.
Zavitlaj ga!
Da.
Dobro bacaš, gubitnice.
Što misliš s kim imaš posla?
Ja nisam Zubić Vila.
Ja sam Veliki Ginjol.
Gospodar grožnje, sultan strepnje,
kralj čudovišta.
A vi ste dadilje.
Gotovo da mi vas je žao.
Krastaši, otvorite komore.
Pustite naše nove prijatelje u svijet!
Sada!
Jimmy!
Roscoe!
Krastaši? Jao…
Vježbali smo ovo šest mjeseci!
Snaggle!
POVUCI ZA OTVARANJE
Probaj s ovim.
Ne…
Ne Snagglea.
Nema veze.
Pokažite zube, moje lijepe noćne more.
Naše je vrijeme napokon stiglo!
Večeras je naša večer.
Cure, što vi…
Igra je gotova.
Dadilje,
niste valjda mislile da me možete pobijediti?
Idemo!
To je Čudovišni udarac.
To je najbolje što možeš?
Nisi me ni ogrebala.
To ti je slabost, zar ne?
Tvoje tužno, malo, okrutno,
nebitno srce.
Srce.
Čekajte!
Gubitnica si, Kelly!
Zovi me Čudovišna.
Gdje je on?
U redu je, Jacobe. Nema ga, siguran si.
-Ne! -Što je bilo?
Čekajte. Zašto su noćne more još ovdje?
U redu je.
Ne moraš se više bojati.
Hej, slušaj.
Reci im neka se izgube.
Ne bojim vas se.
A sad se gubite!
Jači si nego one.
Možeš ti to.
Rekao sam da se gubite!
Više vas se ne bojim!
A sad se gubite!
Možemo li sada kući?
Tvoja mama!
Kelly, ovo je šesta poruka koju ti ostavljam.
Odmah me nazovi!
U redu je. Ne moraš gledati ispod kreveta.
Odsad ću lijepo sanjati.
I ja to mislim.
Nećeš reći mami što se dogodilo večeras, zar ne?
Ovisi.
Hoćeš me opet čuvati?
Naravno.
Jacobe! Jesi li dobro?
Gdje si?
Je li sve u redu?
U redu je, vidite?
Ne mogu vjerovati da je zaspao. Spasila si me.
Ako si sutra slobodna, mogla bi…
Doći ću.
Hvala.
-Hej… -Nema na čemu.
Nisam to htjela reći, ali…
Budući da si pokazala hrabrost i mudrost u opasnoj situaciji, bla bla…
razgovarat ću s Mamom Vee i reći ću joj
da ti dopusti da se barem prijaviš u Red.
-Stvarno? -Ne zanosi se.
Moraš proći Tjedan inicijacije.
A večeras si uznemirila svijet čudovišta.
Serena Kraljica pauka jedna je od sestara Velikog Ginjola.
Ovo joj se neće svidjeti.
-A čemu dadilja… -Vježbenica.
…vježbenica služi?
Liz, vratit ćemo i Kevina.
Hej.
Počni učiti.
„Serena von Kessel,
znana i kao Serena Salazar, Kraljica pauka.
Pola pauk, pola žena.
Voli krv svih vrsta.
Što mlađa, to bolja.“
O, ne.
Hej, Kelly.
Bok, Victore.
Hej.
Oprosti što zovem ovako kasno. Zanimalo me želiš li sutra u kino?
U redu.
Rado, ali sutra čuvam dijete.
Dobro. Vidimo se onda u školi.
-Bok. -Čujemo se.
„Najljepša i najšarmantnija od svih sedam Strašila.
Odličan stil odijevanja.“
KRALJICA PAUKA
„Iz očnjaka ispušta otrov kojim može začarati,
paralizirati ili ubiti plijen. Ovisno o raspoloženju.
Slabosti: Velik ego, laskanje, nakit.
Brza je koliko je i smrtonosna.“
Prijevod titlova: Iva Matuško